רבי מנחם מנדל (תקכ"ח - י"ז בחשוון תקפ"ו) - בנו של רבי יעקב קאפיל מקולומיאה, תלמידו ובעל התפילה של הבעל שם טוב. רבי מנחם מנדל היה תלמידם של רבי צבי הירש מנדבורנה ושל רבי זאב וולף מצ'רני-אוסטראה ושל רבי משה לייב מסאסוב. התגורר בקוסוב והיה מהאדמו"רים הגדולים בגליציה בזמנו וחסידיו נאמדו באלפים. בנו רבי חיים מילא את מקומו. בן נוסף היה רבי דוד שכיהן בזבלטוב. חתניו היו רבי יחיאל מיכל מזל בנו של רבי ישראל אברהם מצ'רני-אוסטראה (בן רבי זושא מאניפולי וחתן רבי זאב וולף) ובזיווג שני של הרב גרשון אשכנזי מקולומיאה.
תלמיד של מי היה רבי מנחם מנדל?
של רבי צבי הירש מנדבורנה ושל רבי זאב וולף מצ'רני-אוסטראה ושל רבי משה לייב מסאסוב.